Washington 16. februára 2019 (HSP/Sputnik/Foto:TASR/AP-Koji Sasahara)
Severná Kórea disponuje základňou, na ktorej sú umiestnené rakety stredného doletu, oznámili ruské médiá s odvolaním sa na správu amerického Strediska pre strategické a medzinárodné výskumy.
Objekt sa údajne nachádza 250 km od demilitarizovanej zóny. Ako sa domnievajú v stredisku, KĽDR má celkom 20 tajných základní s balistickými raketami. Správa bola zverejnená na pozadí príprav druhej schôdzky prezidenta USA Donalda Trumpa s lídrom KĽDR Kim Čong-unom.
15. februára Trump oznámil, že počíta s úspechom druhého summitu s Pchjongjangom, neponáhľa sa však s uzatvorením dohody o denuklearizáciu Kórejského polostrova.
6. februára bolo oznámené, že americký prezident bude mať schôdzku s Kim Čong-unom 27. a 28. februára. Rokovania hláv oboch štátov majú prebiehať vo vietnamskom Hanoji.
Prvý summit za účasti lídrov USA a KĽDR sa konal v Singapure v júni 2018. Podľa jeho výsledkov podpísali Trump a Kim Čong-un spoločný dokument. KĽDR prejavila ochotu pristúpiť na úplnú denuklearizáciu Kórejského polostrova výmenou za záruky bezpečnosti zo strany USA.